open-index/open-wikipedia-markdown huggingface dataset:
அகரம் (சென்னை)

**அகரம்** என்ற சென்னை, அகரம் இந்தியாவின் தமிழ்நாட்டில் சென்னையின் வடமேற்கில் அமைந்துள்ள புறநகர்ப் பகுதி.

## அமைவிடம்
அகரம் நகரின் அமைவிடம் 13.1116°N80.2294°E.

## அருகிலுள்ள ஊர்கள்
அயனாவரம், வில்லிவாக்கம், கொளத்தூர் (சென்னை), பெரவள்ளூர், ஜெனரல் குமாரமங்கலம் காலனி, பெரியார் நகர், ஜவஹர் நகர், திரு. வி. க. நகர், செம்பியம், பெரம்பூர் ஆகிய ஊர்கள் அகரத்திற்கு அருகாமையில் அமைந்துள்ளன.

## போக்குவரத்து
### பேருந்து போக்குவரத்து
அகரம் நகருக்கு அருகிலுள்ள நகரப் பேருந்து நிலையங்கள்: பெரியார் நகர் மாநகரப் பேருந்து நிலையம் மற்றும் திரு. வி. க. நகர் மாநகரப் பேருந்து நிலையம். சென்னை நகரின் முக்கிய பகுதிகள் மற்றும் புறநகர்ப் பகுதிகளுக்கு சென்று வர, மாநகரப் பேருந்து சேவைகள் மிக உதவிகரமாக உள்ளன.

### தொடருந்து போக்குவரத்து
பெரம்பூர் கேரேஜ் வொர்க்ஸ் தொடருந்து நிலையம், பெரம்பூர் லோகோ வொரக்ஸ் தொடருந்து நிலையம், வில்லிவாக்கம் தொடருந்து நிலையம், பெரம்பூர் தொடருந்து நிலையம் ஆகிய மேற்குறிப்பிட்ட தொடருந்து நிலையங்கள் மூலம் இவ்வூர் மக்கள் பயன் பெறுகின்றனர்.

## முக்கிய சாலைகள்
சுந்தரராஜ பெருமாள் கோயில் (தெற்கு) சாலை, தான்தோன்றி அம்மன் கோயில் சாலை, (பாலவாயல் தெரு) Palavayal road, லோகோ வொர்க்ஸ் சாலை, ஜவஹர் நகர் பிரதான சாலை, பேப்பர் மில்ஸ் சாலை, பேடன் பவுல் சாலை, சிதம்பரம் தெரு, பல்லார்டு தெரு முதலியவை இங்குள்ள குறிப்பிடத்தக்க சாலைகள்.

## கல்வி
### பள்ளிக்கூடங்கள்
அகரம் ஊரில் அரசுப் பள்ளி மற்றும்  தனியார் பள்ளிகள் சில உள்ளன.

## மருத்துவ வசதி
அகரத்தில் உள்ள அரசு ஆரம்ப சுகாதார நிலையம் மற்றும் சில தனியார் மருத்துவமனைகள், இங்கு சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கின்றன.

## தொழில்கள்
அகரம் பகுதிக்கு அருகில் அமைந்துள்ள, பெரம்பூர் 'இரயில் இணைப்புப் பெட்டித் தொழிற்சாலை' மூலம் இவ்வூர் மக்களில் பெரும்பாலானோருக்கு நிரந்தர மற்றும் தற்காலிக வேலை வாய்ப்புகள் ஏற்பட்டுள்ளன என்பது குறிப்பிடத்தக்கதாகும். அகரம் நகரிலிருந்து சுமார் 2 கி.மீ. தொலைவில் அமைந்துள்ள 'Tafe' tractors மற்றும் விவசாயக் கருவிகள் தயாரிக்கும் தொழிற்சாலைகள், Simpson and Company, Bimetal bearings, Addison Paints and Chemicals தயாரிப்பு தொழிற்சாலை, India Pistons என்ற என்ஜின் பிஸ்டன் தயாரிக்கும் தொழிற்சாலை என தொழிற்சாலைகள், அகரம் நகர மக்களுக்கு அதிக வேலை வாய்ப்புகள் ஏற்பட சில காரணிகள்.

## பொழுதுபோக்கு
### பூங்கா
'ஆனந்தன் பூங்கா' என்ற பெருநகர சென்னை மாநகராட்சி பூங்கா ஒன்று உள்ளது.

### விளையாட்டு மைதானம்
'ஆனந்தன் விளையாட்டுத் திடல்' என்ற பெருநகர சென்னை மாநகராட்சி விளையாட்டு மைதானம் ஒன்றும் உள்ளது.

## வழிபாட்டுத் தலங்கள்
அகரம், தன்னகத்தே கொண்டுள்ள இந்துக் கோயில்கள்: அருள்மிகு சுந்தரராஜ பெருமாள் திருக்கோயில், அருள்மிகு சிந்தாமணி விநாயகர் திருக்கோயில், அருள்மிகு கோதண்டராமர் திருக்கோயில், அருள்மிகு பிரம்மபுரீஸ்வரர் திருக்கோயில், அருள்மிகு பிரசன்ன வெங்கடேச பெருமாள் திருக்கோயில், அருள்மிகு பிரசன்ன விநாயகர் திருக்கோயில், அருள்மிகு இலட்சுமி அம்மன் திருக்கோயில், அருள்மிகு பிரசன்ன சுப்பிரமணியசுவாமி திருக்கோயில், அருள்மிகு தான்தோன்றி அம்மன் திருக்கோயில், அருள்மிகு சாய்பாபா திருக்கோயில், அருள்மிகு இராதா ருக்மணி சமேத அருள்மிகு கண்ணபிரான் திருக்கோயில். மேலும், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுத் தலங்கள் உள்ள ஊர் அகரம்.

## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
துழாவூர் ஆதீனம்

துழாவூர் ஆதீனம் என்பது காரைக்குடி அருகில் இருக்கும் துழாவூர் என்னும் ஊரில் அமைந்திருக்கும் சைவ மடமாகும். 16 ஆம் நூற்றாண்டில் நிரம்பியஅழகிய தேசிகர் என்பவரால் இம்மடம் நிறுவப்பட்டது. 

கமலை ஞானபிரகாசரின் மாணவர்களில் முக்கியமானவர்கள் இருவர். ஒருவர் குருஞான சம்பந்தர் (தருமபுர ஆதீனத்தை நிறுவியவர்), மற்றொருவர் நிரம்பியஅழகிய தேசிகர் (துழாவூர் ஆதீனத்தை நிறுவியவர்). இந்த ஆதீனத்தின் மடாதிபதிகள் இல்லறத்தார் என்பதால் இவர்களை வெள்ளை வேட்டி மடம் என்றும் வழங்குவர். 

## கருவிநூல்

* ஊரன் அடிகள், சைவ ஆதீனங்கள் புத்தகம், 2022, நான்காம் பதிப்பு 2018

பகுப்பு:சைவ_ஆதீனங்கள்
ஸ்ரீபிருந்தன் சண்முகராகவன்

**ஸ்ரீபிருந்தன் சண்முகராகவன்** (பிருந்தன் ராகவ், யாழ்ப்பாணம்) ஈழத்துப் பாடகர், பாடலாசிரியர், இசையமைப்பாளர், இசைத் தயாரிப்பாளர் என அறியப்பட்டவர். இவர் 2004 ஆம் ஆண்டில் தனது முதல் இசை இறுவெட்டான "துளிகள்" இசைத்தொகுப்புக்கு இசையமைத்ததன் மூலம் கலை உலகில் பிரவேசித்தவர்.

## வாழ்க்கைக்குறிப்பு
இவர் இசைக்குடும்பத்தில் பிறந்தவர். இவரது தாத்தா கர்நாடக சங்கீத வித்வான் 'இசைப் புலவர்' என்.சண்முகரத்தினம் அவர்கள் ஆவார். இவரின் தந்தை கர்நாடக சங்கீத வித்துவான் 'கலாசூடாமணி' திரு. எஸ் .சண்முகராகவன் ஆவார்.

## கல்விப்புலம்
இவர் தனது ஆரம்பக் கல்வியை யாழ்ப்பாணம் உடுவில் ஸ்கந்தவரோதயாக் கல்லூரியிலும் மேற்படிப்பை கொழும்பு இரத்மலானை இந்து கல்லூரியிலும் கற்றவர்.

## இசையமைத்த பாடல்கள்
* காதல் பிசாசே
* கடலம்மா கடலம்மா...

## இசைத்தொகுப்புகள்
* துளிகள் (12 பாடல்கள் ) - 2004
* நதியே (12 பாடல்கள் ) - 2005
* நக்க்ஷத்ரா (15 பாடல்கள் ) - 2009
* அஞ்சனா (11 பாடல்கள் ) - 2011
* கிரிக்கெட் ஆல்பம்

## ´துளிகள்` இசைத்தொகுப்பு
துளிகள் இசைத்தொகுப்பு இவரால் இசையமைக்கப்பட்ட 12 பாடல்களுடன் 2004 இல் வெளிவந்த இசைத்தொகுப்பு ஆகும். பாடல்வரிகளை ஸ்ரீவிஜெய் ராகவன் எழுதியிருந்தார்.

### துளிகள் இசைத்தொகுப்பில் இடம்பெற்ற பாடல்கள்
* ஒரு பொய் சொல்லாயோ நீ
* உன்னில் என்னை கண்டேனடா
* மேகம் இடம் மாறும்போது
* பெண் பூவே
* இனி எங்கள் பூமியில் யுத்தம் இல்லை 
* நெஞ்சோடு நீ நுழைந்து
* தீண்டும் தீண்டும்

## விருதுகள்
* அரச விருது 2013 - கயல்விழி என் கயல்விழி... என்ற பாடலுக்கு சிறந்த பாடலுக்கான விருது)
* அரச விருது 2013  - `அஞ்சனா´ இறுவெட்டுக்கு சிறந்த இறுவெட்டுத் தயாரிப்புக்கான விருது
* இளமை எப் எம் விருது 2016 - (சிறந்த இசையமைப்பாளர்)

## மேற்கோள்கள்

பகுப்பு:ஈழத்துப் பாடலாசிரியர்கள்
பகுப்பு:வாழும் மக்கள்
பகுப்பு:1979 பிறப்புகள்
பிளேகாடிசு

**பிளேகாடிசு** (*Plegadis*) என்பது தெரெசுகியோர்னிதிடே குடும்பத்தில் உள்ள ஒரு பறவை சிற்றினமாகும். இதனுடையப் பேரினப் பெயர் பண்டைய கிரேக்கச் சொல்லானது *பிகாடோசு*, "அரிவாள்" என்பதிலிருந்து உருவானது. இது இதனுடைய தனித்துவமான அலகின் வடிவத்தைக் குறிக்கிறது. அண்டார்டிகா மற்றும் பல தீவுகளைத் தவிர அனைத்து கண்டங்களிலும் இதன் சிற்றினங்கள் காணப்படுகின்றன. கண்ணாடி அரிவாள் மூக்கன் மூன்று சிற்றினங்களில் மிகவும் பரவலாகக் காணப்படும் இனமாக உள்ளது. *பிளேகாடிசு* பேரினம் பின்வரும் மூன்று சிற்றினங்களைக் கொண்டுள்ளது:

மேலும் இரண்டு புதைபடிவ சிற்றினங்களும் பேரினத்தில் வைக்கப்பட்டுள்ளன:

* பிரான்சில் ஆரம்பகால மியோசீன் படிவுகளில் காணப்பட்ட *பிளேகாடிசு* இப்போது *ஜெராண்டிபிசு பாகனாவில்* வைக்கப்பட்டுள்ளது. 
* *பிளேகாடிசு* *பாரங்கிட்சு*

## மேற்கோள்கள்



பகுப்பு:பறவைப் பேரினங்கள்
பகுப்பு:அரிவாள் மூக்கன்
அமிர்தராஜ்

* விஜய் அமிர்தராஜ்
* அசோக் அமிர்தராஜ்
* இரா. அமிர்தராஜ்
* ஊர்வசி செ. அமிர்தராஜ்
ஜோகோபாபாத் மாவட்டம்

**ஜோகோபாபாத் மாவட்டம்** (**Jacobabad District**), பாகிஸ்தான் நாட்டின் சிந்து மாகாணத்தின் வடக்கில், பலுசிஸ்தான் எல்லையை ஒட்டி அமைந்துள்ளது. இதன் நிர்வாகத் தலைமையிட நகரம் ஜோகோபாபாத் ஆகும்.  இது கராச்சிக்கு வடக்கில் 304 கிலோ மீட்டர் தொலைவில் உள்ளது. இதன் மக்கள் தொகையில் சிந்தி மொழி பேசுபவர்கள்	8,91,887 (88.57%) ஆகவுள்ளனர்.

## மாவட்ட நிர்வாகம்
ஜோகோபாபாத் மாவட்டம் 3 வருவாய் வட்டங்களையும், 2 நகராட்சிகளையும், 3 பேரூராட்சிகளையும், 44 ஒன்றியக் குழுக்களையும் கொண்டது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி 2,698  சதுர கிலோ மீட்டர் பரப்பளவு கொண்ட ஜோகோபாபாத் மாவட்டத்தின் மொத்த மக்கள் தொகை   10,07,009 ஆகும். அதில் ஆண்கள்  514,786 மற்றும் பெண்கள்  492,061  ஆக உள்ளனர். கிராமப்புற மக்கள் தொகை 70.49%  மற்றும் நகர்புற மக்கள் தொகை 29.51%ஆகவுள்ளது. இதன் மக்கள் தொகையில் 10 வயதிற்குட்பட்ட குழந்தைகள் 360,298  ஆகவுள்ளனர். இதன் சராசரி  எழுத்தறிவு  34.07% ஆகவுள்ளது. இம்மாவட்டத்தில் பெரும்பான்மையாக சிந்தி மொழி பேசுபவர்கள்	8,91,887 (88.57%), பலூச்சி மொழி பேசுபவர்காள் 52,707 (5.23%), பிராகுயி மொழி பேசுபவர்கள் 3.26%,  சராய்கி மொழி பேசுபவர்கள்  1.33% ஆகவும்  உள்ளனர்.

## மேற்கோள்கள்

## உசாத்துணை
*

பகுப்பு:சிந்து மாகாணத்தின் மாவட்டங்கள்
பகுப்பு:பாக்கித்தானின் மாவட்டங்கள்
பகுப்பு:சிந்து மாகாணம்
மொகாலா-மன்பூர்-அம்பாக் சௌகி மாவட்டம்

**மொகல்லா-மன்பூர்-அம்பாக் சௌக்கி மாவட்டம்** (Mohla-Manpur-Ambagarh Chowki), இந்தியாவின் சத்தீஸ்கர் மாநிலத்தின் 29வது மாவட்டமாக 9 செப்டம்பர் 2022 (வெள்ளிக் கிழமை) அன்று முதலமைச்சர் பூபேஷ் பாகல் தொடங்கி வைத்தார். பெரிய மாவட்டமான ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் நிறுவப்பட்டது.

சத்தீஸ்கர் மாநிலத்தின் 33வது புதிய மாவட்டமான கைராகர்-சுய்காடன்-கண்டாய் மாவட்டத்தை 9 செப்டம்பர் 2022 அன்று சத்தீஸ்கர் மாநில முதலமைச்சர் பூபேஷ் பாகல் துவக்கி வைத்தார்.

## மக்கள் தொகை பரம்பல்
2 இலட்சத்தி 14,667  எக்டேர் பரப்பள்வு கொண்ட மொகல்லா-மன்பூர்-அம்பாக் சௌக்கி மாவட்டத்தின் மொத்த மக்கள் தொகை 2,83,947 ஆகும்.  இதன் மக்கள் தொகையில் பட்டியல் பழங்குடியினர் 1,79,662 ஆக உள்ளனர்.

## மாவட்ட நிர்வாகம்
மூன்று வருவாய் வட்டங்களையும்,  13 குறுவட்டங்களையும், மூன்று ஊராட்சி ஒன்றியங்களையும், 185 கிராம ஊராட்சிகளையும்,  499 கிராமங்களையும் கொண்டது.

## மேற்கோள்கள்

பகுப்பு:சத்தீஸ்கர் மாவட்டங்கள்
கைராகர்-சுய்காடன்-கண்டாய் மாவட்டம்

**கைராகர்-சுய்காடன்-கண்டாய் மாவட்டம்** (**Khairagarh-Chhuikhadan-Gandai**) இந்தியாவின் சத்தீஸ்கர் மாநிலத்தின் அமைந்துள்ளது. இப்புதிய மாவட்டத்தை, 2022-ஆம் ஆண்டில் ராஜ்ந்ந்துகாவ் மாவட்டத்தின் சில வருவாய் வட்டங்களைக் கொண்டு 10 செப்டம்பர் 2022 அன்று முதலமைச்சர் பூபேஷ் பாகல் துவக்கி வைத்தார்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, இம்மாவட்டத்தின் மொத்த மக்கள் தொகை 3,68,444 ஆகும். இதன் மக்கள் தொகையில் இந்துக்கள் 92.34%, பழங்குடியினர் சமயம் 5.49%, இசுலாமியர் 1.18  மற்றும் பிறர் 0.99% ஆகவுள்ளனர். இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 40,119 (10.89%) மற்றும் 50,801 (13.79%)  ஆகவுள்ளனர்.

சத்தீஸ்கர் மொழியை 93.97% மக்களும், இந்தியை 2.97% மக்களும், கோண்டி மொழியை 2.11% மக்களும் மற்றும் பிற மொழிகளை 0.95% மக்களும் பேசுகின்றனர். இதன் பாலின விகிதம் 1000 ஆண்களுக்கு 1018 பெண்கள் வீதம் உள்ளனர்.

## மேற்கோள்கள்

பகுப்பு:சத்தீஸ்கர் மாவட்டங்கள்
பகுப்பு:ராஜ்நாந்துகாவ் மாவட்டம்
பகுப்பு:கைராகர்-சுய்காடன்-கண்டாய் மாவட்டம்
முகலிங்கம், சிறீகாகுளம் மாவட்டம்

**முகலிங்கம்** (**Mukhalingam**), இந்தியாவின் ஆந்திரப் பிரதேச மாநிலத்தின் வடக்கில் அமைந்த சிறீகாகுளம் மாவட்டத்தில் உள்ள ஜலுமுரு மண்டலில் அமைந்த தொல்லியல் கிராமம் ஆகும். வம்சதாரை ஆற்றின் இடது கரையில் அமைந்த முகலிங்கம் கிராமம், ஸ்ரீகாகுளம் நகரத்திலிருந்து 48 கிலோ மீட்டர் தொலைவில் உள்ளது. இதனருகில் சிசுபால்கர் தொல்லியல் களம் மற்றும் கலிங்கப்பட்டினம் உள்ளது. 

கிபி 11-ஆம் நூற்றாண்டில் இக்கிராமம் கீழைச் சாளுக்கியர்களின் தலைநகரமாக இருந்தது. இக்கிராமம் எட்டாம் நூற்றாண்டின் பிற்பகுதியிலிருந்து, 11-ஆம் நூற்றாண்டின் துவக்கம் முடிய முககேஸ்வரர், சோமேஸ்வரர் மற்றும் பீமேஸ்வரர் ஆகிய மூன்று தெய்வங்களுக்கான கோயில்களின் தொகுதியாக இருந்தது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 837 குடியிருப்புகள் கொண்ட முகலிங்கம் கிராமத்தின் மக்கள் தொகை  3,022 ஆகும். அதில் ஆண்கள்  1,504  மற்றும் பெண்கள் 1,518  ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  265 ஆகவுள்ளனர். இதன் சராசரி  எழுத்தறிவு 63.58%  ஆகவுள்ளது. 

## படக்காட்சிகள்

File:A relief of Trimurti on a dome at Sri Mukhalingam temple complex.jpg| முகலிங்கம் கோயில் வளாகத்தில் மும்மூர்த்திகளின் சிற்பம்
File:View of a dome at Sri Mukhalingam Temple complex.jpg| முகலிங்கம் கோயில் விமானம்
File:A relief carved out on walls for a drain at Sri Mukhalingam Temple.jpg|குடம் வழியாக நீர் வழியும் சிற்பம்  
File:A Temple in Sri Mukhalingam temple complex.jpg| முகலிங்கம் கோயில் வளாகம்


## இதனையும் காண்க
* முகலிங்க மூர்த்தி
* கலிங்கப்பட்டினம்
* சிசுபால்கர் தொல்லியல் களம்

## மேற்கோள்கள்

பகுப்பு:சிறீகாகுளம் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
லாக் கொள்கை

link=//upload.wikimedia.org/wikipedia/commons/thumb/f/fd/Feeding_time%2C_all_the_time_-_Flickr_-_Lip_Kee.jpg/300px-Feeding_time%2C_all_the_time_-_Flickr_-_Lip_Kee.jpg|thumb| பறவைகள் எவ்வளவு குஞ்சுகளுக்கு உணவு கொடுக்க முடியுமோ அந்த அளவு முட்டைகளை மட்டுமே இடுகின்றன
link=//upload.wikimedia.org/wikipedia/commons/thumb/a/a0/Sykora02.jpg/220px-Sykora02.jpg|thumb| உணவளிக்க அதிக வாய்கள் இருந்தால், குறைவான குட்டிகள் உயிர்வாழும், இது பெற்றோரின் இனப்பெருக்கத் திறனைக் குறைக்கும்.
**லாக் கொள்கை** (*Lack's principle*) என்பது 1954-ல் பிரித்தானிய பறவையியல் நிபுணர் டேவிட் லாக்கால் முன்மொழியப்பட்ட பறவைகள் இடும் முட்டைகளின் எண்ணிக்கை குறித்த கொள்கையாகும். "ஒவ்வொரு பறவை இனமும் அதன் ஒரு பருவத்தில் இடும் முட்டைகளின் எண்ணிக்கை இயற்கைத் தேர்வின் மூலம் பெற்றோர்கள் சராசரியாக போதுமான உணவைக் குஞ்சுகளுக்கு வழங்க இயலக்கூடிய அளவில்’ மாற்றியமைக்கின்றன" என்பதாகும். இக்கொள்கையினை உயிரியல் விதியாக, விலங்குகள் மற்றும் தாவரங்கள் உட்பட பொதுவாக இனப்பெருக்கம் செய்யும் உயிரினங்களுக்குப் பொருந்தும் வகையில் முறைப்படுத்தலாம் அல்லது பொதுமைப்படுத்தலாம். ஜார்ஜ் சி. வில்லியம்ஸ் மற்றும் பலர் லாக் கொள்கையை அடிப்படையாக மேற்கொண்ட ஆய்வு மக்கள்தொகை உயிரியலின் மேம்பட்ட கணித புரிதலுக்கு வழிவகுத்தது.

## கொள்கை
உகந்ததை விட அதிக முட்டைகளை இடும் பறவைகள் பெரும்பாலும் குறைவான குஞ்சுகளையே (கூட்டிலிருந்து வெற்றிகரமாகப் பறக்கும்) கொண்டிருக்கும் என்பது லாக்கின் கொள்கையாகும். அதிக அளவில் குஞ்சுகள் இருக்கும்போது பெற்றோர் பறவைகள் அனைத்து குஞ்சுகளுக்கும் போதுமான உணவை சேகரித்து வழங்கமுடியாது. பரிணாம உயிரியலாளர் ஜோர்ஜ் சி. வில்லியம்சு, இந்த வாதம் பறவைகள் தவிர விலங்குகள் மற்றும் தாவரங்கள் இரண்டிற்கும், விதை தாவரங்கள் மூலம் கருமுட்டைகள் உற்பத்தி செய்யப்படுவதைச் சமமான நிகழ்வாகக் கொடுக்கும் மற்ற உயிரினங்களுக்கும் இது பொருந்தும் என்று குறிப்பிடுகிறார். ரொனால்டு பிசரால் 1930-ல் கோடிட்டுக் காட்டப்பட்ட கட்டமைப்பின் அடிப்படையில் கணிதம் மற்றும் கோட்பாட்டு உயிரியல் உருவாக்க வாதத்தை முறைப்படுத்தினார். அதாவது தனிநபரின் நீண்ட கால இனப்பெருக்கத் திறனுடன் ஒப்பிடும்போது, இனப்பெருக்கத்திற்காகச் செலவழிக்கும் முயற்சியின் மதிப்புடையதாக இருக்க வேண்டும் என்ற விவாதத்திற்கு வில்லியம்சு வழிவகுத்தார். ஒரு உயிரினத்தின் இனப்பெருக்கச் செயல்முறைகள் அதன் சொந்த இனப்பெருக்க நலனுக்காக (இயற்கை தேர்வு) அல்லது வி.சி. வயனே எட்வர்சால் முன்மொழியப்பட்ட, உயிர்வாழ்வதற்கான வாய்ப்புகளை அதிகரிக்கச் செய்ய வேண்டுமா என்பது பற்றிய விவாதத்திற்கும் இது பங்களிக்கும் என்று வில்லியம்சு குறிப்பிட்டார். ஜெ. எல். குளவுட்சுலி தாம்சன் ஒரு பெரிய பறவை ஒரு சிறிய பறவையை விட அதிக குஞ்சுகளை உருவாக்க முடியும் என்று வாதிட்டார். வில்லியம்சு இது ஒரு மோசமான இனப்பெருக்க உத்தி என்று பதிலளித்தார். ஏனெனில் பெரிய பறவைகள் குறைந்த இறப்பு விகிதத்தைக் கொண்டிருப்பதால், இவற்றின் முழு வாழ்நாளிலும் அதிக எஞ்சிய இனப்பெருக்க மதிப்புடையது (எனவே ஒரு நீண்ட மற்றும் குறுகிய கால ஆபத்தை எடுத்துக்கொள்வது நியாயமற்றது).  வில்லியம்சின் பதில் "வாழ்க்கை வரலாற்றின் பரிணாம வளர்ச்சியில் மிகவும் மேற்கோள் காட்டப்பட்ட ஆவணங்களில் ஒன்றாகும், ஏனெனில் இது வயது கட்டமைக்கப்பட்ட மக்களில் உகந்த வாழ்க்கை வரலாற்று உத்திகளைக் கண்டறிவதை கருத்தியல் ரீதியாகச் சாத்தியமாக்கியது".

## மேலும் பார்க்கவும்

* பரிணாமம்
* தக்கனபிழைத்துவாழ்தல்

## மேற்கோள்கள்

பகுப்பு:பரிணாம உயிரியல்
மனிதரல்லா முதனிகள் மீதான விலங்குப் பரிசோதனைகள்

**மனிதரல்லா முதனிகள் (non-human primates [NHPs]) தொடர்புடைய விலங்குப் பரிசோதனை**களில் மருந்துசார் மற்றும் மருத்துசாரா பொருட்களுக்கான நச்சுத்தன்மை சோதனை; எச்.ஐ.வி., ஹெபடைடிஸ் உள்ளிட்ட தொற்றுநோய்கள் பற்றிய ஆய்வுகள்; உடற்கூறாய்வு; நரம்பியல் ஆய்வுகள்; நடத்தையியல் மற்றும் அறிதிற ஆய்வுகள்; இனப்பெருக்க ஆய்வுகள்; மரபியல் ஆய்வுகள்; மற்றும் வேற்று உறுப்பு மாற்று சிகிச்சை (xenotransplantation) ஆய்வுகள் உள்ளிட்டவை அடங்கும். ஐக்கிய அமெரிக்காவில் ஒவ்வொரு ஆண்டும் சுமார் 65,000 மனிதரல்லா முதனிகளும், ஐரோப்பிய ஒன்றியம் முழுவதும் சுமார் 7,000 மனிதரல்லா முதனிகளும் அறிவியல் பரிசோதனைகளுக்குப் பயன்படுத்தப்படுகின்றன. இவற்றில் பெரும்பாலானவை இதற்காகவே நோக்கம் கொண்டு வளர்க்கப்படுகையில், சில காடுகளிலிருந்து பிடிக்கப்படுகின்றன.

அறிவியல் பரிசோதனைகளுக்கான முதனிகளின் பயன்பாடு சர்ச்சைக்குரியது. மனிதரல்லா முதனிகள் பயன்படுத்தப்படுவதற்குக் காரணம் அவற்றின் மூளை மனித மூளையின் கட்டமைப்பு மற்றும் செயல்பாட்டு அம்சங்களை ஒத்துள்ளது. எனினும் "இந்த ஒற்றுமை அறிவியல் ரீதியாக சில நன்மைகளைக் கொண்டிருந்தாலும், கூடவே மனிதர்களைப் போலவே இந்த முதனி வகைகளும் வலியையும் துன்பத்தையும் அனுபவிக்கும் தன்மை கொண்டவை என்ற வகையில் இது அறநெறி ரீதியாக சில சிக்கல்களை ஏற்படுத்துகிறது" என்று நுஃபீல்ட் கவுன்சில் ஆன் பயோஎதிக்ஸ் அமைப்பு கூறுகிறது. விலங்குரிமைக் குழுக்களால் விலங்கு ஆராய்ச்சிக் கூடங்கள் மீதான மிகவும் பரவலாகப் பேசப்பட்ட தாக்குதல்கள் பெரும்பாலும் முதனிகள் ஆராய்ச்சியின் விளைவாக நிகழ்ந்தவை என்பது குறிப்பிடத்தக்கது. சில முதனி ஆராய்ச்சியாளர்கள் அச்சுறுத்தல்களாலும் தாக்குதல்களாலும் தங்களது ஆய்வுகளை கைவிட்டுள்ளனர்.

டிசம்பர் 2006-ல், ஆக்ஸ்போர்டு பல்கலைக்கழகத்தின் மருத்துவப் பேராசிரியரான சர் டேவிட் வெதரால் தலைமையிலான ஒரு விசாரணைக்குழு சில ஆராய்ச்சிகளில் முதனிகளைப் பயன்படுத்துவதற்கு "வலுவான அறிவியல் மற்றும் தார்மீக காரணங்கள்" இருப்பதாகத் தெரிவித்தது. இதனை உடற்கூறாய்வு ஒழிப்பிற்கான பிரித்தானிய ஒன்றியம் (British Union for the Abolition of Vivisection) கண்டித்து மறுத்தது. "இந்த உணர்வும், புத்திசாலித்தனமும் கொண்ட உயிரினங்களை வாழ்நாள் முழுவதும் இங்கிலாந்து நாட்டு ஆய்வகங்களில் அடைத்துத் துன்புறுத்துவதில் உள்ள நலன்சார் மற்றும் தார்மீக காரணங்களை வெதரால் குழு அறிக்கை கூறத் தவறிவிட்டது" என்று அந்த அமைப்பு உரைத்தது.

## இவற்றையும் காண்க
* விலங்குப் பரிசோதனை
* விலங்கு வன்கொடுமை
* விலங்குத் தொழிற்கூட்டு

## மேற்கோள்கள்

## வெளி இணைப்புகள்
* "US 2013 Statistics", Speaking of Research, 2014.
* , Great Britain, 2013.
* "Seventh Report on the Statistics on the Number of Animals used for Experimental and other Scientific Purposes in the Member States of the European Union", European Commission, 2013
* ReleaseChimps.org "Release and Restitution for Chimpanzees in US. laboratories", Project R&R.
* Nonhuman Primate(NHP)Disease Models from animal research institutions.

பகுப்பு:விலங்குப் பரிசோதனை
பகுப்பு:உயிரியல் பரிசோதனைகள்
பகுப்பு:விலங்குரிமை
பகுப்பு:விலங்குத் தொழிற்கூட்டு
ஜோர்டான் விதி

**ஜோர்டான் விதி** (பொருள் 1) என்பது சுற்றுச்சூழல் புவியியல் விதியாகும். இது பல்வேறு வகையான மீன்களில் நீரின் வெப்பநிலைக்கு ஏற்ப அவற்றின் எண்ணக்கூடிய பண்புகளுக்கு இடையே தலைகீழ் உறவை விவரிக்கிறது. துடுப்புக் கதிர்கள், முதுகெலும்பு அல்லது செதில்களின் எண்ணிக்கை வெப்பநிலை குறைவதால் அதிகரிக்கும் என்பது பொதுவாகக் கவனிக்கப்படும் உறவுமுறையாகும். அமெரிக்க மீனியல் தந்தை டேவிட் ஸ்டார் ஜோர்டானின் (1851-1931) பெயரால் இந்த விதி அழைக்கப்படுகிறது.

**ஜோர்டான் சட்டம்** (அல்லது விதி) (பொருள் 2) என்பது ஒரு சுற்றுச்சூழல் புவியியல் விதியாகும் (அதே விஞ்ஞானியின் பெயரால் பெயரிடப்பட்டது). இந்த சட்டத்தின் படி, ”எந்தப் பிராந்தியத்தில் உள்ள எந்த இனத்திலும், அருகில் தொடர்புடைய இனங்கள் ஒரே இடத்தில் காணப்பட வாய்ப்பில்லை. பிராந்தியத்திலோ அல்லது தொலைதூரப் பகுதியிலோ, ஆனால் அண்டை பகுதிகளில் சில வகையான தடையால் முதலில் பிரிக்கப்பட்ட” எனத் தெரிவிக்கின்றது. இந்த "விதி" அடிக்கடி மீறப்படுகிறது. ஜோர்டானின் சட்டத்திற்கு (பொருள் 2) இணங்க, இது கேள்விக்குரிய கிளையில் பல்வகைப்படுத்தலில் வேற்று இடவழிச் சிற்றினத் தோற்ற விவரக்குறிப்புக்கு ஒரு முக்கிய பங்கைக் கொண்டுள்ளது. தற்போதைய எழுத்தாளர் இந்த சட்டத்தின் கண்டுபிடிப்புக்கு எந்த உரிமைகோரலும் செய்யவில்லை. மேலே மேற்கோள் காட்டப்பட்ட மொழி அவருடையது, ஆனால் இந்த யோசனை புவியியல் பரவலின் அனைத்து மாணவர்களுக்கும் நன்கு தெரிந்திருக்கிறது. இந்தத் துறையில் வல்லுநர் மோரிட்ஸ் வாக்னர். எனவே, ஜோர்டானின் சட்டம் இசுடிக்லரின் சட்டத்திற்கு ஒரு எடுத்துக்காட்டு.

## மேலும் பார்க்கவும்
* ஆலனின் விதி
* உரோசாவின் விதி
* பெர்க்மனின் விதி
* ஜோர்டானின் கொள்கை

## மேற்கோள்கள்

பகுப்பு:மீனியல்
க. வீரையா

**க. வீரையா** (*K. Veeriah*)(11 சனவரி 1930-12 செப்டம்பர் 1993) என்பவர் இந்திய அரசியல்வாதியும் இந்திய மேனாள் நாடாளுமன்ற உறுப்பினரும் ஆவார். இவர் தமிழ்நாட்டின் புதுக்கோட்டை மாவட்டம் ஆலங்குடி வட்டம் முத்துக்கோன்பட்டியினைச் சேர்ந்தவர். இவர் புதுக்கோட்டை நகரில் உள்ள சிறீ பிரகதாம்பாள் உயர்நிலைப் பள்ளியில் பள்ளிக் கல்வியினை முடித்துள்ளார். இவர் இந்தியாவின் ஐந்தாவது நாடாளுமன்றத்திற்கு 1971ஆம் ஆண்டு நடைபெற்ற மக்களவைத் தேர்தலில் புதுக்கோட்டை மக்களவைத் தொகுதியில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்று மக்களவை உறுப்பினராகப் பணியாற்றினார்.

## நாடாளுமன்றத் தேர்தல்

## மேற்கோள்கள்

பகுப்பு:புதுக்கோட்டை மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:1930 பிறப்புகள்
பகுப்பு:1993 இறப்புகள்
தோசாலி

**தோசாலி** (**Tosali** or **Toshali**) தற்கால இந்தியாவின் ஒடிசா மாநிலத்தில் உள்ள வரலாற்று கால கலிங்க நாட்டின் தலைநகரம் ஆகும். புவனேஸ்வர் நகரத்திற்கு 7 கிலோ மீட்டர் தொலைவில் உள்ள தோசாலி அருகே தௌலி மற்றும் சிசுபால்கர் தொல்லியல் களங்கள் உள்ளது.

ஒடிசாவின் ஜாஜ்பூர் மாவட்டத்தில் பாயும் பிராம்மணி ஆறு சமவெளியில் அமைந்த தோசாலி தொல்லியல் களத்தில் அண்மையில் நடைபெற்ற அகழாய்வுகளில் சிதிலமடைந்த கோட்டைச் சுவர்கள், பண்டைய போர்க்கருவிகள், கல்வெட்டுக்கள் மற்றும் குசானப் பேரரசு காலத்திய தங்க நாணயங்கள் கண்டுபிடிக்கப்பட்டது.

## சிசுபால்கர் தொல்லியல் களம்

  
  
இந்தியத் தொல்லியல் ஆய்வகத்தின் தொல்லியலாளர் பி. பா. லால் 1948-இல் சிசுபால்கர் தொல்லியல் களத்தில் நடத்திய அகழாய்வில் கிமு 2-ஆம் நூற்றாண்டு காலத்திய கோட்டையின் சிதிலமடைந்த 18 தூண்களை கண்டெடுத்தார். மேலும் சிசுபால்கர் தொல்லியல் களததில் கிமு 300 முதல் கிபி 350 முடிய உள்ள காலத்திய தொல்பொருட்களை கண்டுபிடித்தார்.

## இராதாநகர் தொல்லியல் களம்
### [[அசோகரின் தூண்கள்|அசோக தூபிகள்]]
சீன பௌத்த யாத்திரயாளாரான யுவான் சுவாங் தமது குறிப்புகளில் குறிப்பிட்ட அசோகரின் 10 தூபிகள் இத்தொல்லியல் களத்தில் கண்டுபிடிக்கப்பட்டது.

## இதனையும் காண்க

* கலிங்க நாடு
* சிசுபால்கர்
* தௌலி
## மேற்கோள்கள்

பகுப்பு:பண்டைய இந்திய நகரங்கள்
பகுப்பு:ஒடிசாவின் வரலாறு
பகுப்பு:யாஜ்பூர் மாவட்டம்
சிசுபால்கர்

**சிசுபால்கர்** (**Sisupalgarh** or **Sisupalagada**), இந்தியாவின் ஒடிசா மாநிலத்தின் குர்தா மாவட்டத்தில் அமைந்த சிதைந்த கோட்டைகளுடன் கூடிய தொல்லியல் களம் ஆகும். இது பண்டைய கலிங்க நாட்டின் தலைநகராக விளங்கியது. மன்னர் காரவேலரின் கலிங்கநகரம், பேரரசர் அசோகரின் நிறுவிய தோசாலியுடன் சிசிபால்கர் தொல்லியல் களம் தொடர்புறுத்தப்படுகிறது.இத்தொல்லியல் களத்தில் கிமு 6-ஆம் நூற்றாண்டு காலத்திய  சிதைந்த கோட்டைகளின் கற்தூண்கள் இன்றளவும் காட்சியளிக்கிறது.

ஒடிசா மாநிலத்தின் தலைநகரான புவனேஸ்வர் நகரத்திற்கு அருகில் சிசுபால்கர் தொல்லியல் களம் அமைந்துள்ளது. இத்தொல்லியல் களத்தை பி. பா. லால் கண்டறிந்து, 1948-ஆம் ஆண்டில் அகழாய்வு செய்தார். இத்தொல்லியல் களம் கிமு 4-ஆம் நூற்றாண்டில் சிறப்புடன் விளங்கியது. 
## படக்காட்சிகள்

File:A piece of bathtub like stone inside rampart of Sisupalgarh.JPG| சிசுபால்கர் தொல்லியல் களத்தில் சிதறிக் கிடைக்கும் கற்கள் 
File:Ancient remains at Sisupalgarh Rampart.JPG| இந்தியத் தொல்லியல் ஆய்வகத்தின் அறிவிப்பு பலகை 
File:Ancient remains inside rampart of Sisupalgarh - 3.JPG| சிசுபால களத்தின் சிதிலமடைந்த வடக்கு வாயில்
Ancient remains inside rampart of Sisupalgarh - 4.JPG| சிதிலமடைந்த வடக்கு மற்றும் மேற்கு நுழைவாயில்கள்
Ancient remains inside rampart of Sisupalgarh - 6.JPG| சிதிலமடைந்த வடக்கு மற்றும் மேற்கு நுழைவாயில்கள் 
Ancient remains inside rampart of Sisupalgarh.JPG|  சிதிலமடைந்த வடக்கு மற்றும் மேற்கு நுழைவாயில்கள்  
Sisupalagada Bhubaneswar.jpg| சிதிலமடைந்த வடக்கு மற்றும் மேற்கு நுழைவாயில்கள்   
File:Sishupalgarh 2.jpg|சிசுபால்கர் தூண்கள் 
File:Sishupalgarh 1.jpg|சிசுபால்கர் தூண்கள் 
File:Sishupalgarh 5.jpg|நவீன கட்டிடங்களால் ஆக்கிரமிக்கப்படும் சிசுபால்கர் தொல்லியல் களம்
File:Sishupalgarh 4.jpg| சிதிலமடைந்த வடக்கு மற்றும் மேற்கு நுழைவாயில்கள்  


## மேற்கோள்கள்


## உசாத்துணை
*Martin Brandtner, Kalinga und seine Hauptstadt in frühgeschichtlicher Zeit. Zum Bedeutungswandel einer ethnischen und geographischen Beziehung (Hamburg 2000)
*B.B. Lal, Sisupalgarh 1948: An Early Historical Fort in Eastern India. Ancient India 5, 1949, 62-105
*Dieter Schlingloff, Die altindische Stadt eine vergleichende Untersuchung (Mainz 1969)
*M. Smith, Sisupalgarh Project (2001), http://www.sscnet.ucla.edu/ioa/smith/
*Paul Yule, Early Historic Sites in Orissa (Delhi 2006) 
* http://archiv.ub.uni-heidelberg.de/savifadok/volltexte/2008/147/
* http://archiv.ub.uni-heidelberg.de/savifadok/frontdoor.php?source_opus=147&la=de/ 
* http://heidicon.ub.uni-heidelberg.de/EZDB-BildSuche?easydb=9ag4sm4rpao9ep96tq7bft69f0/
* http://archiv.ub.uni-heidelberg.de/savifadok/volltexte/2011/1793/

## வெளி இணைப்புகள்

* http://archiv.ub.uni-heidelberg.de/savifadok/schriftenreihen_ebene2.php?sr_id=12&la=de

பகுப்பு:இந்தியத் தொல்லியற்களங்கள்
பகுப்பு:கோர்த்தா மாவட்டம்
ஒடிசாவில் உள்ள தொல்லியற்களங்கள்
பகுப்பு:பண்டைய இந்திய நகரங்கள்
பகுப்பு:ஒடிசாவின் வரலாறு
உரோம வர்த்தகம்

**உரோம வர்த்தகம்** (ஆங்கிலம்: **fur trade**) என்பது விலங்குகளின் உரோமங்களை அவற்றின் உடலிலிருந்து பிரித்தெடுத்து அவற்றை விற்பனை செய்வதில் ஈடுபடும் ஒரு உலகளாவிய வர்த்தகம் ஆகும். நவீன காலத்தின் தொடக்கத்தில் உலக உரோம சந்தை நிறுவப்பட்டதிலிருந்து, போரியல், துருவ மற்றும் குளிர் மிதமான பகுதிகளைச் சார்ந்த பாலூட்டி விலங்குகளின் உரோமங்கள் மிகவும் சந்தை மதிப்புமிக்கவையாக விளங்குகின்றன. வரலாற்றில் உரோம வர்த்தகமானது சைபீரியா, வட அமெரிக்காவின் வடக்குப் பகுதி மற்றும் தெற்கு ஷெட்லேண்ட் மற்றும் தெற்கு சாண்ட்விச் தீவுகள் ஆகிய பகுதிகளின் காலனித்துவத்திற்குக் காரணமாக அமைந்திருக்கிறது.

இன்று உரோம வர்த்தகத்தின் முக்கியத்துவம் குறைந்துவிட்டது; இது உரோமப் பண்ணைகளில் உற்பத்தி செய்யப்படும் உரோமத் துணிகள் மற்றும் ஒழுங்குபடுத்தப்பட்ட உரோம விலங்கினைப் பிடித்தல் ஆகியவற்றை அடிப்படையாகக் கொண்டது. ஆனால் இது இன்று சர்ச்சைக்குரியதாகிவிட்டது. உரோம வர்த்தகத்தில் விலங்குகள் கொடூரமாக கொல்லப்பட்டும் உயிருடன் தோலுரிக்கப்பட்டும் அதன் உரோமங்கள் எடுக்கப்படுவதால் விலங்குரிமை அமைப்புகள் உரோம வர்த்தகத்தை எதிர்க்கின்றன. செயற்கையான உரோமங்களின் வருகைக்குப்பின் சில ஆடை தயாரிப்புகளில் விலங்கு உரோமப் பயன்பாடு நிறுத்தப்பட்டுவிட்டது.

## இவற்றையும் பார்க்க
* உரோமப் பண்ணைத் தொழில்
* விலங்குத் தொழிற்கூட்டு
* விலங்கு வன்கொடுமை
* விலங்குரிமை

## மேற்கோள் தரவுகள்

## வெளியிணைப்புகள்

* The Canadian Museum of Civilization – Great Fur Trade Canoes
* H. Bullock-Webster fonds – An album of color sketches, from the UBC Library Digital Collections, documenting social life and customs in Canadian fur trade posts in the 19th Century
* A Brief History of the Fur Trade
* Map of trading posts, forts, trails and Indian tribes 
* History of the Fur Trade in Russia 
* History of the Fur Trade in Wisconsin 
* Museum of the Fur Trade, Chadron, Nebraska USA
* The Economic History of the Fur Trade: 1670 to 1870 (EH.Net Encyclopedia of Economic History)
* Fur trade in the Snake River Valley, Idaho
* ''The Fur Trade Revisited – Manitoba Historical Society''
* The Papers of Hector Pitchforth on Fur Trade in the Arctic at Dartmouth College Library

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:விலங்குப் பொருட்கள்
பகுப்பு:விலங்குத் தொழிற்கூட்டு
முதலாம் கிளியோம்ப்ரோட்டஸ்

**கிளியோம்ப்ரோடஸ் I** (*Cleombrotus I*,     ; இறப்பு, கிமு 6 சூலை 371 ) கிமு 380 முதல் கிமு 371 வரை ஆட்சி செய்த அகியட் பரம்பரையைச் சேர்ந்த எசுபார்த்தன் மன்னர் ஆவார். கிளியோம்ப்ரோடசின் துவக்ககால வாழ்க்கை பற்றி அதிகம் அறியப்படவில்லை. இவர் பௌசானியாசின் மகனாவார். கிமு 380 இல் இவரது சகோதரர் முதலாம் அகேசிபோலிஸ்  இறந்த பிறகு இவர் எசுபார்த்தாவின் மன்னரானார். மேலும் லியூக்ட்ரா சமரில் எபமினேண்டாசின் தலைமையிலானதீபன்களுக்கு எதிராக நேச நாட்டு எசுபார்த்தன்-பெலோபொன்னேசிய இராணுவத்தை வழிநடத்தினார். இவரது மரணம் மற்றும் இவரது இராணுவத்தின் முழுமையான தோல்வி பண்டைய கிரேக்கத்தில் எசுபார்த்தன் ஆதிக்கம் முடிவுக்கு வர வழிவகுத்தது. கிளியோம்ப்ரோடசுக்குப் பிறகு அவரது மகன் இரண்டாம் ஏஜெசிபோலிஸ் பதவி ஏற்றார். இவரது மற்றொரு மகன் இரண்டாம் கிளீமினெஸ் ஆவார்.

பல வரலாற்றாசிரியர்கள் கிளியோம்ப்ரோடசை அவரது சக மன்னரான இரண்டாம் அஜிசிலேயஸ் போலல்லாமல், தீபன் சார்பு போக்கைக் கொண்டிருந்தார் என்கின்றனர். சில நவீன வரலாற்றாசிரியர்கள் அவர் உண்மையில் தீபனுக்கு ஆதரவானவர் என்பதை நம்பவில்லை என்றாலும், அவரது சமகாலத்தவர்களால் லுக்ட்ராவில் ஏற்பட்ட அவமானகரமான தோல்விக்கு அவர் குற்றம் சாட்டப்பட்டார்.  தேமோபைலேச் சமரில் லியோனிடாசுக்குப் பிறகு போரில் இறந்த முதல் எசுபார்த்தன் மன்னர் இவரே.

## குறிப்புகள்

பகுப்பு:எசுபார்த்தாவின் மேலாதிக்கம்
பகுப்பு:பண்டைய கிரேக்க தளபதிகள்
பகுப்பு:எசுபார்த்தாவின் அகியட் மன்னர்கள்
சா. மாங்குடி

**சா. மாங்குடி** (*S. Mangudi*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தமிழ்நாட்டின் சிவகங்கை மாவட்டம் காரைக்குடியினைச் சேர்ந்தவர். இவர் காரைக்குடி அழகப்பா அரசுக் கல்லூரியில் இளம் அறிவியல் கல்வியினைப் பயின்று மதுரை காமராசர் பல்கலைக்கழகத்தில் பட்டம் பெற்றுள்ளார். இவர் 2021ஆம் ஆண்டு நடைபெற்ற தமிழ்நாடு சட்டப்பேரவைத் தேர்தலில் காரைக்குடி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டுத் தமிழகச் சட்டப்பேரவைக்குத் தேர்ந்தெடுக்கப்பட்டுள்ளார்.

## போட்டியிட்ட தேர்தல்

## மேற்கோள்கள்

பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சிவகங்கை மாவட்ட மக்கள்
தஞ்சோங் மாலிம்-சிலிம் ரிவர் நெடுஞ்சாலை

**தஞ்சோங் மாலிம்-சிலிம் ரிவர் நெடுஞ்சாலை** அல்லது **[[கூட்டரசு சாலை 1 (மலேசியா)]]** ; (ஆங்கிலம்: *Tanjung Malim–Slim River Highway* அல்லது *Malaysia Federal Route 1*; மலாய்: *Lebuhraya Tanjung Malim–Slim River*) என்பது மலேசியா, பேராக் - சிலாங்கூர் மாநிலங்களில் முக்கியமான நெடுஞ்சாலை ஆகும்.

மலேசியாவின் முதல் சுங்கச் சாவடி நெடுஞ்சாலையான இந்த நெடுஞ்சாலை; 1966-ஆம் ஆண்டில் உருவாக்கப்பட்ட மிகப் பழமையான நெடுஞ்சாலையாகவும் புகழ்பெற்றது. தஞ்சோங் மாலிம் - சிலிம் ரிவர் பழைய பாதை 33 கி.மீ. நீளம் கொண்டது. அத்துடன் ஒரு காட்டுப் பகுதியில் குன்று பகுதிகளில் ஊடுருவிச் சென்றது. 

## பொது

இந்தச் சாலை 1966-ஆம் ஆண்டு சுங்கச்சாவடியாக மேம்படுத்தப்பட்டு, அதே ஆண்டில் போக்குவரத்துக்கு திறக்கப்பட்டது. 1966-ஆம் ஆண்டு மார்ச் 16-ஆம் தேதி காலை 6 மணிக்கு கட்டண வசூல் தொடங்கியது. கார்களுக்கு 50 காசு, பேருந்துகள் மற்றும் லாரிகளுக்கு RM1 மற்றும் மோட்டார் சைக்கிள்களுக்கு 20 காசு கட்டணம் வசூலிக்கப்பட்டது.

1994-ஆம் ஆண்டில், வடக்கு-தெற்கு விரைவுச்சாலை திறக்கப்பட்டதும், தஞ்சோங் மாலிம்-சிலிம் ரிவர் நெடுஞ்சாலையின் சுங்கச்சாவடி அகற்றப்பட்டு, கட்டணமில்லா நெடுஞ்சாலையாக மாற்றப்பட்டது.

## மேலும் பார்க்க
மலேசிய விரைவுச்சாலை முறைமை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய நெடுஞ்சாலைகள்
விகான்

**விகான்** (Vikhan) என்பது பாக்கித்தான் மற்றும் இந்தியாவைச் சேர்ந்த கால்நடை பாதுகாவல் நாய் இனமாகும். விகான் பாக்கித்தானில், குறிப்பாக கைபர் பக்துன்க்வா மாகாணத்தின் சித்ரால் பகுதியில் காணப்படுகிறது.  இந்தியாவில், இது இமாச்சலப் பிரதேசத்தில் காணப்படுகிறது. இந்த இனத்தின் பெயர் "விக்" என்ற சமசுகிருத வார்த்தையிலிருந்து தோன்றியதாகும். இதன் பொருள் உடைந்த, மூக்கற்ற அல்லது துறவி என்பதாகும். இது சீரற்ற நிலத்தில் காணப்படுவதால் இப்பெயர் பெற்றிருக்கலாம். இந்த இனம் பெரும்பாலும் இந்தியத் துணைக் கண்டத்தின் பிற பகுதிகளிலிருந்து தனிமையில் வாழ்வதால் இந்த பெயர் கொடுக்கப்பட்டிருக்கலாம் என்றும் அறியப்படுகிறது. 

மற்ற கால்நடை பாதுகாவல் நாய் இனங்களுடன் ஒப்பிடும் போது, விகான் எளிமையான தோற்றமுடையது. வலிமையை விட வேகத்திற்காக உடல் வாகை கொண்டுள்ளது. பெரிய இசுக்காட்லாந்து கோலியை ஒத்திருக்கிறது.  இந்த இனமானது பொதுவாகக் கறுப்பு, சிவப்பு அல்லது நிறத்தில் தொங்கிய காதுகள் மற்றும் உரோமங்கள் நிறைந்த வாலுடன் காணப்படும். இதன் நீண்ட உரோமமானது அடிக்கடி கம்பளிக்காகத் துண்டிக்கப்படுகிறது. 

இதன் வாழிட வரம்பில், சிறுத்தை உட்பட வேட்டையாடுபவர்களிடமிருந்து செம்மறி மந்தைகளைப் பாதுகாக்கப் பயன்படுத்தப்படுகிறது. இந்த இனத்தின் கழுத்தை வேட்டை விலங்குகளிடமிருந்து பாதுகாக்க, தடிமனான இரும்பு பட்டை கழுத்தில் பொருத்தப்படுகிறது.

## மேலும் பார்க்கவும்
* நாய் இனங்களின் பட்டியல்
* இந்தியாவிலிருந்து நாய் இனங்களின் பட்டியல்

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
ககனஹள்ளி

**கனகஹள்ளி** (**Kanganahalli**), இந்தியாவின் கர்நாடகா மாநிலத்தின் வடக்கில் உள்ள குல்பர்கா மாவட்டத்தில் பீமா ஆற்றின் கரையில் அமைந்த, பேரரசர் அசோகர் காலத்திய பௌத்த பெருந்தூபிகள் கொண்ட தொல்லியல் கிராமம் ஆகும். இது சன்னதிக்கு 3 கிலோ மீட்டர் தொலைவில் உள்ளது. 

## வரலாறு
இந்தியத் தொல்லியல் ஆய்வகம் கனகஹள்ளி தொல்லியல் களத்தை அகழாய்வு செய்தது. கனகஹள்ளி தொல்லியல் களம் கிமு முதல் நூற்றாண்டு முதல் கிபி மூன்றாம் நூற்றாண்டு முடிய காலத்தவை என அகழாய்வில் தெரிய்வந்துள்ளது.
கிமு முதல் நூற்றாண்டில் கனகஹள்ளி கிராமத்தில் பௌத்த தூபி மற்றும் விகாரைகள் நிறுவப்பட்டது. இதனை கிபி 3 - 4-ஆம் நூற்றாண்டு வரை,   மகாயானம் மற்றும் ஈனயானம் பௌத்தத் துறவிகள் பராமரித்தார்கள். சாதவாகனர் ஆட்சியின் போது, அமராவதி தொல்லியல் களத்தின்  கட்டிட கலைத் தாக்கம், கனகஹள்ளி பௌத்த தொல்லியல் களத்தின் மீது ஏற்பட்டது.
## இந்தியத் தொல்லியல் ஆய்வக மேற்பார்வையில்
 

### அகழாய்வுகள் 1994 - 1998
இந்தியத் தொல்லியல் ஆய்வகம் 1994 - 1998 காலத்தில் கனகஹள்ளி தொல்லியல் களத்தை ஆய்வு செய்த போது, பெரிய அளவிலான தூபிகள், புத்தரின் சிற்பங்கள், புத்தரின் பாத அச்சுகள், இயக்கர்களின் சிற்பங்கள், விகாரைகளின் செங்கல் கட்டுமானங்கள் வெளிக்கொணரப்பட்டது. மேலும் சாதவாகனர் அரசர்கள் மற்றும் புத்தர் ஜாதக கதைகள் தொடர்பான கதைகளின் கல்வெட்டுக்கள் அகழாய்வில் கிடைத்துள்ளது. 
### கல்வெட்டுக்கள்
கிமு முதல் நூற்றாண்டு முதல் கிபி முதல் நூற்றாண்டு காலத்திய ஒரு நீண்ட கல்வெட்டும், 145 குறு கல்வெட்டுகளும் கனகஹள்ளி அகழாய்வின் போது கிடைத்தது. அவைகளில் குறிப்பிடத்தக்கது *இராய அசோகா* என பிராமி எழுத்துமுறையில் பொறித்த கல்வெட்டாகும். Kanaganahalli in Karnataka is the site with an inscription in Brahmi script reading "Ranyo Ashoka" (King Ashoka) and a sculpture of King Ashoka.

## படக்காட்சிகள்

File:Kanaganahalli relief.jpg| கௌதம புத்தர் அமராத அரியணை 
File:Kanaganahalli dharmachakra relief.jpg| கனகஹள்ளி தர்மசக்கரம் 
File:Kanaganahalli inscribed panel portraying Asoka (perspective).jpg|அசோகர் மற்றும் அவரது இராணியின் சிற்பம், கனகஹள்ளி 


## இதனையும் காண்க
* சன்னதி
* அமராவதி சிற்றூர், குண்டூர் மாவட்டம்
* கனககிரி
## வெளி இணைப்புகள்
* Rediscovering Ashoka, Vithal C Nadkarni, The Times of India, 22 March 2012
* Kanaganahalli - the Buddhist site
* Kanaganahalli Sannati conservation
* Relics of an emperor, LAKSHMI SHARATH, The Hindu, 26 October 2012
* Buddha circuit in Gulbarga 
* Photographic documentation of the Kanaganahalli Stupa site - over 1,000 photos by C. Luczanits.

## மேற்கோள்கள்


பகுப்பு:கர்நாடக வரலாறு
பகுப்பு:குல்பர்கா மாவட்டம்
பகுப்பு:கர்நாடகத் தொல்லியற்களங்கள்
பகுப்பு:பௌத்தத் தொல்லியற்களங்கள்
மொலோய் கதக்

**மோலோய் கதக்** (**Moloy Ghatak**)  அகில இந்திய திரிணாமுல் காங்கிரசு கட்சியின் மூத்த அரசியல்வாதியும்,  மேற்கு வங்காள சட்டமன்ற உறுப்பினரும், மேற்கு வங்க அரசின் பொதுப்பணித் துறை மற்றும் சட்டத்துறை அமைச்சரும் ஆவார்.

## நிலக்கரி கடத்தல் ஊழல் வழக்கு
மேற்கு வங்க மாநிலத்தின் குனுஸ்டோரியா மற்றும் கஜோரா பகுதிகளில் உள்ள கிழக்கு நிலக்கரி வயல்களிலிருந்து பல கோடி ரூபாய்]] மதிப்புள்ள நிலக்கரி திருடப்பட்ட  ஊழல் வழக்கில் தொடர்புடையதாகக் கூறப்படும் மேற்கு வங்க சட்ட அமைச்சர் மோலோய் கதக் மீது  நவம்பர் 2020-இல்  நடுவண் புலனாய்வுச் செயலகம் குற்ற வழக்கு பதிவு செய்தது.
அதனடிப்படையில் பணமோசடி தடுப்பு சட்டம், 2002 இன் கீழ் அமலாக்கத்துறை  வழக்குப் பதிவு செய்தது. ஆசன்சோல் மற்றும் கொல்கத்தாவில் உள்ள அவரது வீடுகள் மற்றும் அலுவலகங்களில்  சிபிஐ அதிகாரிகள் 7 செப்டம்பர் 2022 (புதன்கிழமை) அன்று சோதனை நடத்தியது.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள நபர்கள்
பகுப்பு:1956 பிறப்புகள்
இரட்டை ஆட்சி

link=//upload.wikimedia.org/wikipedia/commons/thumb/6/68/Kings_of_the_Visigoths_by_Alonso_Cano.jpg/220px-Kings_of_the_Visigoths_by_Alonso_Cano.jpg|thumb| அலோன்சோ கானோ வரைந்த ''கிங்ஸ் ஆஃப் தி விசிகோத்ஸ்'' (சு. 1641).
**இரட்டை ஆட்சி** (*Diarchy*, கிரேக்க மொழியில் இருந்து  , *di-*, "இரட்டை", மற்றும்  , *-arkhía*, "ஆளப்பட்டது"),  **duarchy**, அல்லது **duumvirate** ( லத்தீன் **' , "இரண்டு நபர்களின் அலுவலகம்")  [note 2] 
என்பது ஒரு அரசாங்கத்தின் வடிவமாகும்.  இதில் இரண்டு பேர் சேர்ந்து [[சட்டப்படி]] அல்லது ''[[நடைமுறைப்படி]]'', கூட்டாக மற்றும் பலத்தால் ஆட்சி செய்வதாகும். அத்தகைய அரசு முறையின் தலைவர்கள் பொதுவாக **இணை ஆட்சியாளர்கள்*' என்று அழைக்கப்படுகின்றனர்.

வரலாற்று ரீதியாக, *இரட்டை ஆட்சி'' என்பது  இந்திய அரசு சட்டம்  1919 மற்றும் 1935 இல் நிறுவப்பட்ட பிரித்தானிய இந்தியாவில்  பகிரப்பட்ட ஆட்சி முறையைக் குறிப்பிடுகிறது.   இது இந்திய கவுன்சில்கள் சட்டம், 1892 இன் கீழ் பூர்வீக இந்தியர்களுக்கு பிரதிநிதித்துவத்தைக் கொண்ட உள்ளூராட்சி அவைகளுக்கு சில அதிகாரங்களை வழங்கியது. 'டூம்விரேட்' என்பது உரோமைக் குடியரசில் நிறுவப்பட்ட பல்வேறு டூம்விரி என்னும் இரட்டை நபர்கள் வகிக்கும் பதவிகளைக் குறிக்கிறது.  இரண்டு அல்லது அதற்கு மேற்பட்ட நபர்களால் தற்காலிகமாக கட்டுப்படுத்தப்படும் முடியாட்சி,  பொதுவாக  கூட்டு ஆட்சி என வேறுபடுத்தப்படுகிறது.

இரட்டை ஆட்சி என்பது அரசாங்கத்தின் பழமையான வடிவங்களில் ஒன்றாகும். வரலாற்று எடுத்துக்காட்டுகளில் தமிழகத்தின் பாண்டிய வம்சம், எசுபார்த்தாவின் கூட்டு அரசாட்சி,  உரோமைக் குடியரசின் தூதரகங்கள், கார்தேஜின் நீதிபதிகள் மற்றும் பல பண்டைய பாலினேசிய சமூகங்கள் ஆகியவற்றில் இருந்தன. ஜெர்மானிய மற்றும் டேசியன் முடியாட்சிகளில் பெரும்பாலும் ஆட்சிக்கு தகுதியான பரம்பரை அமைப்புகள், இன்கா பேரரசின் மரபுகளில் இரட்டை ஆட்சியாளர்களும் சேர்க்கப்படலாம். இரட்டை ஆட்சியின் நவீன எடுத்துக்காட்டுகள் அந்தோரா, அதன் இளவரசர்கள் பிரான்சின் ஜனாதிபதி மற்றும் காத்தலோனியாவில் உள்ள உர்கெல் பிஷப் ; மற்றும் சான் மரீனோ, அதன் குடியரசு இரண்டு கேப்டன்கள் ரீஜண்ட் தலைமையில் உள்ளது.

## குறிப்புகள்

## மேற்கோள்கள்

பகுப்பு:உருசிய மொழி வார்த்தைகளைக் கொண்ட கட்டுரைகள்
பகுப்பு:அரசு
பகுப்பு:முடியாட்சிகள்
அகியட் வம்சம்

**அகியட் வம்சம்** என்பது பண்டைய கிரேக்கத்தின் சக்திவாய்ந்த நகர அரசான எசுபார்த்தாவின் இரண்டு அரச குடும்பங்களில் ஒன்றாகும். அகியாட் வம்சமானது எசுபார்த்தாவின் மற்றொரு அரச வம்சமான யூரிபோன்டிட்களுக்கு மூத்தவர்கள். இவர்களுக்கு இடையில் நீடித்த போட்டாபோட்டி இருந்தது. இந்த வம்சத்தின் அனுமான நிறுவனர் முதலாம் அகிஸ் ஆவார். இவர் கிமு 10 ஆம் நூற்றாண்டின் இறுதியில் எசுபார்த்தாவின் முதல் மன்னராக இருக்கலாம். அவரது பெயராலேயே இந்த வம்சத்தின் பெயர் அமைந்தது. கிமு 215 இல் எசுபார்த்தாவின் இன்னொரு மன்னரான யூரிபோன்டிட் லைகர்கசால் பதவி நீக்கம் செய்யப்பட்ட மூன்றாம் ஏஜிபோலிஸ்தான் கடைசி அகியாட் வம்ச மன்னர் ஆவார். இந்த வம்சத்தின் மிகவும் பிரபலமான மன்னர் முதலாம் லியோனிடாசு, கிமு 480 இல் தெர்மோபைலேச் சமரில் வீர மரணம் அடைந்ததற்காக அறியப்பட்டவர்.

## வரலாறு
எசுபார்த்தாவின் இரட்டை மன்னர்களின் தனித்தன்மையை விளக்குவதற்காக ஒரு தொன்மக் கதை நிலவுகிறது. அது, எசுபார்த்தாவின் முதல் மன்னரான அரிஸ்டோடெமோசுக்கு யூரிஸ்தீனஸ் மற்றும் பிரோக்ல்ஸ் என்ற இரட்டையர்கள் பிள்ளைகளாக இருந்ததார்கள். இந்த இருவரில் முதலில் பிறந்தவர் யார் என்று எசுபார்த்தன்களுக்குத் தெரியாததால், அவர்கள் இருவரையும் ஒரே அதிகாரம் கொண்ட இரட்டை ஆட்சியாளர்களாகத் தேர்ந்தெடுத்தனர். இதில் யூரிஸ்தீனஸ் அகியாட் வம்சத்தின் முதல் நபரும், பிரோக்ல்ஸ்  யூரிபோன்டிட் வம்சத்தின் முதல் நபரும் ஆவார். 

நவீன வரலாற்று அறிஞர்கள் இந்த தொன்ம இரட்டையர் கதைக்கு மாறாக முதலாம் அகிஸ் மற்றும் யூரிபோன் ஆகியோரை தனித்தனி வம்சங்களின் நிறுவனர்களாக கருதுகின்றனர். ஏனெனில் அவர்களின் பெயராலேயே அவர்களின் சந்ததியினர் அழைக்கப்படுகின்றனர்.   இருவம்சங்களும் எலனியக் காலம்  வரை தொடர்புடையதாக இல்லை. மேலும் யூரிபோன்டிட்கள் அசியாட்களை விட மிகவும் தாமதமாக அரச நிலையை அடைந்தனர். இதன் விளைவாக, இரண்டு அரச மரபுகளை சமன்படுத்தும் நோக்கில், யூரிபோன்டிட் அரசர்களின் பட்டியலில் பல பெயர்கள் இடையில் செருகப்பட்டன.    ஆக, கிமு 10 ஆம் நூற்றாண்டின் இறுதியில் இருந்து அசியாட்கள் ஆட்சி செய்திருக்கக் கூடும், யூரிபோன்டிட்கள் கிமு 8 ஆம் நூற்றாண்டின் தொடக்கத்தில் மட்டுமே அரசாட்சியைப் பெற்றனர் எனகருத்தபடுகிறது.

எசுபார்த்தா நகர அரசாக உருவாக்கியதன் விளைவாக, கிமு 8 ஆம் நூற்றாண்டில் ஆர்கெலாஸ் (அகியாட்) மற்றும் சாரிலோஸ் ( யூரிபோன்டிட்) ஆகிய அரசர்களின் கீழ் இரண்டு வம்சங்களும் கூட்டாக ஆட்சிப் பொறுப்பை ஏற்றிருக்கலாம்.  எசுபார்த்தா நகரம் ஐந்து கிராமங்களைக் கொண்டு உருவானது ( பிடானா, மெசோவா, லிம்னாய், கினோசௌரா, அமிக்லாய் ) இதில் பிந்தைய கிராமம் தாமதமாக மற்ற நான்குடன் இணைந்தது.  அசியாட்சின் கல்லறை பிடானாவில் அமைந்திருந்தது, யூரிபோன்டிட்கள் லிம்னாயில் இருந்தனர், இது நான்கு கிராமங்கள் இணைந்தபோது இரட்டை முடியாட்சி உருவாக்கப்பட்டது என்று கூறுகின்றனர்.  

## குறிப்புகள்

பகுப்பு:அகியட் வம்சம்
சீரியம்(III) அசிட்டேட்டு

**சீரியம் அசிட்டேட்டு** (*Cerium acetate*) என்பது Ce(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் தூளாகக் காணப்படும் இச்சேர்மம் நீரில் கரையும். 1.5 நீரேற்றானது 133 பாகை செல்சியசு வெப்பநிலையில் நீர் மூலக்கூற்றை இழந்து படிக உருவமற்ற நீரிலியாக மாற்றமடையும். 212 பாகை செல்சியசு வெப்பநிலையில் இந்நிலையும் மாற்றமடைந்து படிகநிலைக்கு மாறும். மேலும், 286 பாகை செல்சியசு வெப்பநிலையில் மீண்டும் ஒரு முறை நிலையில் மாற்றமடைகிறது. 
## தயாரிப்பு
சீரியம்(III) கார்பனேட்டு மற்றும்  50% நீர்ம அசிட்டிக் அமிலம் ஆகியன் வினை புரிந்து சீரியம் அசிட்டேட்டு உருவாகிறது.  
: Ce2(CO3)3 + 6 CH3COOH → 2 Ce(CH3COO)3 + 3 H2O + 3 CO2↑
## பண்புகள்
நீரிலி நிலை சீரியம் அசிட்டேட்டு தண்ணீரிலும் எத்தனாலிலும் கரையும். ஆனால் நீரேற்று வடிவம் எத்தனாலில் கரையாது. பிரிடின் எளிதாக கரைகின்ற இச்சேர்மம் அசிட்டோனில் கரையாது. 310 பாகை செல்சியசு வெப்பநிலையில் வெப்பச் சிதைவுக்கு உட்பட்டு கார சீரியம்(III) அசிட்டேட்டு உருவாகிறது. இது மேலும் அதிகமான வெப்பநிலையில் மேலும் சிதைவடைந்து Ce2O2CO3 சேர்மமாக மாற்றமடைகிறது. மேலும் அதிக வெப்பநிலையில் CeO2 மற்றும் CO போன்றவை உருவாகின்றன.

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:அசிட்டேட்டுகள்
மனேந்திரகர்

**மனேந்திரகர்** (**Manendragarh**) இந்தியாவின் சத்தீஸ்கர் மாநிலத்தில் 9 செப்டம்பர் 2022 அன்று புதிதாக நிறுவப்பட்ட மனேந்திரகர்-சிர்மிரி-பாரத்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தைச் சுற்றிலும் நிலக்கரிச் சுரங்கங்கள் அதிகம் உள்ளது. தேசிய நெடுஞ்சாலை எண் 43 மனேந்திரகர் நகரத்தின் வழியாகச் செல்கிறது. இந்நகரத்தின் வழியாக ஹஸ்தேவ் ஆறு பாய்கிறது. இந்நகரத்தை சுற்றியுள்ள மலைக்காட்டில் அமிர்த தாரை அருவி உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 21 வார்டுகளும், 7,008 வீடுகளும் கொண்ட மனேந்திரகர் நகரத்தின் மக்கள் தொகை 33,07 ஆகும். அதில் ஆண்கள்  17,119  மற்றும் 15,952  பெண்கள்  ஆக உள்ளனர். பாலின விகிதம் 1000 ஆண்களுக்கு 932 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு 86.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,626 மற்றும் 3,078 ஆகவுள்ளனர். இதன் மக்கள் தொகையில் இந்துக்கள் 76.61%, இசுலாமியர் 15.69%,  பௌத்தர்கள், சீக்கியர்கள் 1.99%, கிறித்தவர்கள் 3.86% மற்றும் பிறர் 0.09% ஆகவுள்ளனர்.
## பொருளாதாரம்
இந்ந்நகரைச் சுற்றிலும் காடுகள், நிலக்கரி சுரங்கங்கள் மற்றும் சுண்ணாம்பு சுரங்கங்கள் உள்ளது. 

## போக்குவரத்து

### சாலைப்போக்குவரத்து
தேசிய நெடுஞ்சாலை எண் 43, மனேந்திரநகர் வழியாக ரேவா, ஜபல்பூர், பிலாஸ்பூர், இராய்ப்பூர், அலகாபாத், வாரணாசி போன்ற நகரங்களுடன் இணைக்கிறது. 
## இதனையும் காண்க
* மனேந்திரகர்-சிர்மிரி-பாரத்பூர் மாவட்டம்
## மேற்கோள்கள்

## வெளி இணைப்புகள்
 manendragarh mandi

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
சீதா ராமம்

***சீதா ராமம்*** (*Sita Ramam)* என்பது 2022 ஆம் ஆண்டு தெலுங்கு மொழியில் வெளியான வரலாற்றுக் காதல் திரைப்படமாகும். இதை அனு ராகவபுடி என்பவர் எழுதி இயக்கியுள்ளார். வைஜெயந்தி மூவிஸ் மற்றும் சுவப்னா சினிமா தயாரித்துள்ளது. இப்படத்தில் துல்கர் சல்மான், மிருணாள் தாக்கூர் ( தெலுங்கில் அறிமுகமானவர்), ராஷ்மிகா மந்தண்ணா, சுமந்த் ஆகியோர் நடித்துள்ளனர்.

## கதைச் சுருக்கம்
1964 ஆம் ஆண்டு பின்னணியில், காஷ்மீர் எல்லையில் பணியாற்றும் அனாதையான இராணுவ அதிகாரியான லெப்டினன்ட் ராம், என்பவர் சீதா மகாலட்சுமி என்பவரிடமிருந்து அநாமதேய காதல் கடிதங்களைப் பெறுகிறார். ராம் சீதாவைக் கண்டுபிடித்து அவனது காதலை முன்வைக்கும் பணியில் ஈடுபடுகிறார்.

## தயாரிப்பு
படத்தின் முதன்மை புகைப்படம் எடுக்கும் பணி ஏப்ரல் 2021 இல் தொடங்கி ஏப்ரல் 2022 இல் முடிவடைந்தது. ஐதராபாத்து, காஷ்மீர் மற்றும் உருசியாவின் சில பகுதிகளில் படப்பிடிப்பு நடைபெற்றது. இப்படத்திற்கு விஷால் சந்திரசேகர் இசையமைக்க, பி. எஸ். வினோத் மற்றும் சிரேயாஸ் கிருஷ்ணா ஒளிப்பதிவு செய்ய கோட்டகிரி வெங்கடேசுவர ராவ் படத்தொகுப்பு செய்துள்ளார். படம் 5 ஆகஸ்ட் 2022 அன்று திரையரங்குகளில் வெளியிடப்பட்டது. இப்படம் விமர்சன ரீதியாகவும் வணிக ரீதியாகவும் வெற்றியடைந்தது. திரையங்க வசூலில்  கோடிக்கு மேல் வசூலித்தது.

## நடிகர்கள்
 

## வெளியீடு
இத்திரைப்படம் 5 ஆகஸ்ட் 2022 அன்று தெலுங்கில் தமிழ் மற்றும் மலையாள மொழிகளின் மொழி மாற்றம் செய்யப்பட்டு வெளியிடப்பட்டது.  படத்தின் இந்திப் பதிப்பு 2 செப்டம்பர் 2022 அன்று வெளியிடப்பட்டது.

படத்தின் எண்ணிம விநியோக உரிமையை அமேசான் பிரைம் வீடியோ வாங்கியது. இப்படம் அமேசான் பிரைம் வீடியோவில் 9 செப்டம்பர் 2022 முதல் தெலுங்கு மற்றும் தமிழ் மற்றும் மலையாள மொழிகளின் பதிப்புகளில் எண்ணிம முறையில் ஒளிபரப்பு செய்ய திட்டமிடப்பட்டுள்ளது.

## சான்றுகள்

## வெளி இணைப்புகள்
* 

பகுப்பு:2022 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பாலோட்

**பாலோட்** (**Balod**), இந்தியாவின் சத்தீஸ்கர் மாநிலத்தின் பாலோட் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது தந்துலா ஆற்றின் கரையில் அமைந்துள்ளது. இந்நகரம் தம்தரி நகரத்திலிருந்து 44 கிலோ மீட்டர் தொலைவிலும், துர்க் நகரத்திலிருந்து 58 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 18 வார்டுகளும், 5308 வீடுகளும் கொண்ட  இந்நகரத்தின் மக்கள் தொகை 23,648 ஆகும். அதில் ஆண்கள் 11,798 மற்றும் பெண்கள்   11,850 ஆக உள்ளனர். பாலின விகிதம் 1000 ஆண்களுக்கு 1,004 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்   11% ஆகவுள்ளனர். இதன் சராசரி  எழுத்தறிவு 88.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,830 மற்றும் 2,733 ஆகவுள்ளனர். 

இதன் மக்கள் தொகையில் இந்துக்கள் 88.03%, இசுலாமியர் 5.98%,  பௌத்தர்கள் 0.61%, சமணர்கள் 3.95%,  சீக்கியர்கள் 0.35%, கிறித்தவர்கள் 0.77% மற்றும் பிறர் 0.32% ஆகவுள்ளனர்.இந்நகரத்தில் இந்தி மொழி மற்றும் சத்திசுகரி மொழி பேசப்படுகிறது.
## மேற்கோள்கள்

பகுப்பு:பாலோட் மாவட்டம்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
வைகுந்த்பூர்

**வைகுந்த்பூர்** (**Baikunthpur**), இந்தியாவின் சத்தீஸ்கர் மாநிலத்தின் வடமேற்கில் உள்ள கோரியா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் கடல் மட்டத்திலிருந்து 1735 அடி (529 மீட்டர்) உயரததில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 31 வார்டுகளும், 6,289 குடியிருப்புகளும் கொண்ட் வைகுந்த்பூர் நகரத்தின் மக்கள் தொகை 28,431 ஆகும். அதில்  14,749  ஆண்கள்  மற்றும் 13,682 பெண்கள்  ஆக உள்ளனர். பாலின விகிதம் 1000 ஆண்களுக்கு 928 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12%  ஆகவுள்ளனர். இதன் சராசரி  எழுத்தறிவு 83.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,850 மற்றும் 4,197 ஆகவுள்ளனர். 

இதன் மக்கள் தொகையில் இந்துக்கள் 86.48%, இசுலாமியர் 9.62%, சமணர்கள் 0.25%, சீக்கியர்கள் 0.27%, கிறித்தவர்கள் 3.24%,
மற்றும் பிறர் 0.13% ஆகவுள்ளனர். 
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பி. எஸ். வினோத்

**பி. எஸ். வினோத்** (*P. S. Vinod*) தெலுங்கு, இந்தி மற்றும் தமிழ் படங்களில் பணிபுரியும் இந்திய ஒளிப்பதிவாளர் ஆவார். இவர் 2000-த்தில் தமிழில் வெளியான ரிதம் என்ற படத்தின் மூலம் ஒளிப்பதிவாளராக அறிமுகமானார். பின்னர் பல இந்தி மற்றும் தெலுங்குத் திரைப்படங்களில் பணிபுரிந்தார்.

*முசாஃபிர்* (2004), *மை வைஃப்ஸ் மர்டர்* (2005), *டீஸ் மார் கான்* (2010), பஞ்சா (2011), மனம் (2014), *சோக்கடே சின்னி நயனா* (2015) தோழா தெலுங்கில் *ஊபிரி* (2015) மற்றும் *ஹலோ* (2017) ஆகியவை இவரது குறிப்பிடத்தக்கப் படங்களாகும்.

## தொழில்
இந்தியாவின் பெரும்பாலான விளம்பரங்களை இவர் ஒளிப்பதிவு செய்துள்ளார். சென்னைத் திரைப்படக் கல்லூரியில் பட்டம் பெற்ற பிறகு, மூத்த ஒளிப்பதிவாளர் சந்தோஷ் சிவனிடம் உதவி இயக்குநராக பணி புரிந்தார். அதன்பிறகு அடுத்தடுத்த இரண்டு தமிழ் படங்களான ரிதம் மற்றும் அப்பு ஆகிய திரைப்படங்களில் இயக்குநர் வசந்திடம் பணி புரிந்தார். அதைத் தொடர்ந்து பாலிவுட்டில் பிரபலமான சில படங்களில் பணிபுரிந்தார். இவரது இரண்டாவது இந்தித் திரைப்படமான *முசாஃபிர்* இவருக்கு ஜீ திரைப்பட விருதுகளுக்கான பரிந்துரையைப் பெற்றது. *ஸ்ட்ரைக்கர்* (2010) படத்தில் இவரது பணி விமர்சகர்களால் பாராட்டப்பட்டது.

நடன இயக்குநராக இருந்து இயக்குநராக மாறிய ஃபராஹ் கான் தனது மூன்றாவது இயக்கமான *தீஸ் மார் கான்* படத்திற்கு இவரை ஒளிப்பதிவு செய்ய வைத்தார். இத்திரைப்படத்தில் வினோத்தின் பணி விமர்சகர்களால் பாராட்டப்பட்டது. 2010  ஆண்டின் பாலிவுட் படங்களில் ஒன்றாக ரெடிப்.காம் தேர்வு செய்தது. தெற்காசிய சர்வதேச திரைப்பட விழாவில் சிறந்த திரைப்படத்திற்கான கிராண்ட் ஜூரி விருதை வென்ற கேங்ஸ்டர் திரைப்படமான ஆரண்ய காண்டம், மற்றும் காதல் நகைச்சுவை காதல் 2 கல்யாணம் ஆகிய இரண்டு தமிழ் படங்களில் இவர் பணியாற்றியுள்ளார். முதல் படத்திற்காக சிறந்த ஒளிப்பதிவாளருக்கான விஜய் விருதை வென்றார். நடிகர் ஆர்யாவின் சகோதரர் சத்யாவின் அறிமுகமானது மிகவும் தாமதமாகி 2012-இல் வெளியிட திட்டமிடப்பட்டது.

## சான்றுகள்

## வெளி இணைப்புகள்
*

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பலோடா பஜார்

**பலோடா பஜார்**  (**Baloda Bazar**), இந்தியாவின் சத்தீஸ்கர் மாநிலத்தின் நடுவில் உள்ள பலோடா பஜார் மாவட்டத்தின் நிர்வாகத் தலைமையிடமும், நகராட்சியும் ஆகும். இராய்ப்பூர் 75 கிலோ  மீட்டர் தொலைவில் உள்ளது. இந்நகரம் சத்தீஸ்கர் மாநிலத்தின் சிமெண்ட் ஆலைகளின் மையம் ஆகும். இது கடல் மட்டத்திலிருந்து 254 மீட்டர் உயரத்தில் அமைந்துள்ளது.
 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 18 வார்டுகளும், 5407 வீடுகளும் கொண்ட இந்நகரத்தின் மக்கள் தொகை  26,632 ஆகும். அதில் ஆண்கள் 13,481 மற்றும் பெண்கள் 13,151  ஆக உள்ளனர். பாலின விகிதம் 1000 ஆண்களுக்கு  976 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13% ஆகவுள்ளனர். இதன் சராசரி  எழுத்தறிவு  83.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,834 மற்றும் 1,509 ஆகவுள்ளனர். 

இதன் மக்கள் தொகையில் இந்துக்கள் 91.76%, இசுலாமியர் 5.5%, சமணர்கள் 0.66%, கிறித்தவர்கள் 0.88% மற்றும் பிறர் 0.75% ஆகவுள்ளனர். இந்நகரத்தில் இந்தி மொழி மற்றும்  சத்திசுகரி மொழிகள் பேசப்படுகிறது.

## மேற்கோள்கள்

## வெளி இணைப்புகள்

பகுப்பு:பலோடா பஜார் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பலராம்பூர், சத்தீஸ்கர்

**பலராம்பூர்** (**Balrampur**), இந்தியாவின் சத்தீஸ்கர் மாநிலத்தின் வடக்கில் அமைந்த பலராம்பூர் மாவட்டத்தின்  நிர்வாகத் தலைமையிடம் மற்றும் பேரூராட்சி ஆகும். இது சத்தீஸ்கர் மாநிலத் தலைநகரான இராய்ப்பூருக்கு வடக்கே 441 கிலோ மீட்டர் தொலைவில் உள்ளது. இதன் கிழக்கில் ஜார்கண்ட் மாநிலத் தலைநகரான ராஞ்சி 240 கிலோ மீட்டர் தொலைவில் உள்ளது. 
## போக்குவரத்து

### சாலைப் போக்குவரத்து
தேசிய நெடுஞ்சாலை எண் 343 அம்பிகாபூர், இராமானுஜகஞ்ச் வழியாக ஜார்கண்ட் மாநிலத்தின் கர்வா நகரத்துடன் இணைக்கிறது.

### [[தொடருந்து நிலையம்]]
பலராம்பூர் நகரத்தின் அருகமைந்த தொடருந்து நிலையம் அம்பிகாபூர் மற்றும் கர்வா ஆகும்.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 15 வார்டுகளும், 972 வீடுகளும் கொண்ட இந்நகரத்தின் மக்கள் தொகை  4,456 ஆகும். அதில் ஆண்கள் 2,330  மற்றும் பெண்கள் 2,126  ஆக உள்ளனர். பாலின விகிதம் 1000 ஆண்களுக்கு  880  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15% ஆகவுள்ளனர். இதன் சராசரி  எழுத்தறிவு  81.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 115 மற்றும் 1,665 ஆகவுள்ளனர். இதன் மக்கள் தொகையில் இந்துக்கள் 71.77%, இசுலாமியர் 15.55%, கிறித்தவர்கள் 10.73%, மற்றும் பிறர் 1.95% % ஆகவுள்ளனர்.இந்நகர்த்தில் இந்தி மொழி, சர்குஜா மொழி பேசப்படுகிறது.

## மேற்கோள்கள்

பகுப்பு:பலராம்பூர் மாவட்டம், சத்தீஸ்கர்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்